Pagdiskaril ng tren sa Santiago de Compostela

Naganap noong 24 Hulyo 2013 ang ***pagdiskaril ng tren sa Santiago de Compostela*** sa Espanya, kung saan nadiskaril ang isang matuling treng (*high-speed train*) Alvia ng RENFE na bumibiyahe mula Madrid patungong Ferrol sa isang kurbada 4 kilometro (2.5&nbsp;mi) mula sa estasyong daangbakal ng Santiago de Compostela.  Sa 222 kataong nakasakay (218 pasahero at 4 tripulante) sa treng iyon, 79 ang namatay at halos 140 ang nasugatan.

Inirehistro ng rekorder ng datos (*data recorder*) ng tren na bumibiyahe ang tren na halos doble sa nakatakdang hangganan ng tulin (*speed limit*) na 80 kilometro kada oras (50&nbsp;mph) nang papasok ito ng kurbada.  Nakunan ng kamera sa gilid ng riles ang pagdiskaril, kung saan nadiskaril ang lahat sa 11 bagon ng tren, at tumaob ang apat sa ito.

Ito ang pinakamalubhang aksidenteng daangbakal sa Espanya sa halos 70 taon, makatapos ang isang aksidente sa Torre del Biezo noong 1944.

## Pambungad
Isa ang Espanya sa mga may pinakamalawak na kalambatan ng matuling daangbakal (*high-speed railway network*) sa buong mundo, na itinayo at pinananatili ng kompanyang pang-imprastruktura na Adif, at tinatakbo ng RENFE, ang kompanyang daangbakal na nasa pagmamay-ari ng estadong Espanyol. Ang pampasaherong tren na RENFE Klase 130 ay tumatakbo sa isang matulin na daangbakal, pero hindi ito ang pinakamabilis na tren ng kompanya.

## Pagdiskaril
Noong 8:41 n.g. CEST (6:41 n.g. UTC, 2:41 n.u. PST) ng 24 Hulyo 2013, nawasak ang dulo ng pampasaherong treng RENFE Klase S730 na may biyaheng Madrid Chamartín patungong Ferrol sa mabilis na ruta (*express route*) ng linyang matuling daangbakal ng Olmedo-Zamora-Galicia sa Angrois, Santiago de Compostela. Ipinakita ng kamera sa gilid ng riles na isa sa mga pampasaherong bagon na nasa harap ang unang bumagsak sa riles, kasunod ang ibang bagon at ang lokomotibo. Mayo 218 pasaherong nasa loob ng tren nang nangyari ang aksidente.

Ayon sa Reuters, 178 katao ang dinala sa ospital. Ang mga nasugatan ay nasa 140 at 79 ang namatay (ang unang ulat ay 80 pero namali ang bilang dahil sa dobleng pagbilang sanhi ng pagkalat ng bahagi ng ilang mga katawan). Ang dalawang nagmamaneho ng tren ay nasaktan sa insidente pero nakaligtas. Simula noong 25 Hulyo, 36 mga tao ang nasa kritikal na kondisyon. Ang pagdiskaril ng tren sa Santiago de Compostela ay ang pinakamalubhang aksidente sa riles na naganap sa Espanya mula noong nangyari ang aksidente sa Torre del Biezo noong 1944.

## Mga reaksiyon
Nagpatawag si Mariano Rajoy, and Punong Ministro ng Espanya, ng biglang pulong ng pamahalaan makatapos ng aksidente.  Sinabi ni Rajoy na "nais kong ipakita ang aking pagkalungkot at pagkakaisa kasama ng mga biktima ng malubhang aksidenteng daangbakal sa Santiago" ("I want to express my affection and solidarity with the victims of the terrible train accident in Santiago").  Sa susunod na araw, binisita ni Rajoy ang lugar ng insidente at nagdeklara siya ng tatlong araw ng pambansang pagluluksa.  Bumisita naman sina Haring Juan Carlos at Reyna Sofía sa mga nasaktan sa aksidente sa ospital ng Santiago de Compostela.

Ani Alberto Núñez Feijóo, ang pinuno ng pamahalaang panrehiyon ng Galisya, "may mga bangkay na nakatengga sa riles.  Mala-Dante ang tanawin." ("There are bodies lying on the railway track. It's a Dante-esque scene.")  Mahigit 320 pulis ang ipinadala sa lugar ng insidente.  Ipagdidiriwang sana ng Galisya ang pambansang araw nito (Día Nacional de Galicia) noong 25 Hulyo, ngunit kinansela ito dulot ng aksidente.

## Pagsisiyasat
Ang Komisyon ng Pagsisiyasat sa mga Aksidenteng Daangbakal (*Comisión de Investigación de Accidentes Ferroviarios*, CIAF) ang may pananagutan sa mga imbestigasyon sa mga aksidenteng daangbakal (*railway accident*) sa Espanya. Sinabi ni Núñez Feijóo, "masyadong maagang sabihin ang sanhi ng aksidente." Iniulat nang 'di-opisyal ng midya na sinabi ni Francisco José Garzón Amo, isa sa mga nagmamaneho ng tren, na pinatatakbo niya ang tren sa tulin na mahigit 190 kilometro kada oras (118&nbsp;mph), at ang at hangganan ng tulip sa kurbadang iyon ay .  Iniulat ng ilan sa midya na pinagmayabang ni Garzón Amo noong nakaraang taon sa kaniyang kuwenta sa Facebook na binibilis niya ang takbo ng tren. Isang paskil sa Facebook na iniulat ng midyang Espanyol na maiuugnay kay Garzón Amo ay nakasabing, "ang sayang tumakbo kasama ng pulis at lampasan sila, at paganahin ang kanilang kamera ng tulin" ("It would be amazing to go alongside police and overtake them and trigger off the speed camera"), kasama ng isang larawang nagpapakita ng bilis ng takbo ng tren na umaabot sa .

Sa unang pagsisiyasat ng Kataas-taasang Hukuman ng Galisya, nalaman nila na ang tren ay bumibiyahe ng  nung nangyari ang aksidente. Sinabi ng mga tagapagsiyasat, ang nagmamaneho ng tren ay tumatawag sa telepono sa mga tauhan ng Renfe tungkol sa ruta hanggang Ferol, hindi kaagad na aktibahin ang preno ng tren, nagalaw naman, ngunit wala sa oras upang panatilihin ang ligtas na limitasyon ng bilis para sa liko.

## Galerya

File:RENFE Class 730 Viaducto Martin Gil.jpg|Isang RENFE Klase 730 na pareho ang istura ng tren na nadiskaril 
File:Tragedia en Santiago de Compostela (c).jpg|Ang nadiskaril na tren sa tabi ng Trintsera ng Santiago
File:Tragedia en Santiago de Compostela (g).jpg|Pagsasagip sa mga biktima
File:Accidente ferroviario de Angrois cerca de Santiago de Compostela - 24-07-2013.jpg|Ang anyo ng sakuna galing sa Madrid

## Talababa
#  Ang pagsabog ng tren sa Madrid noong 2004, na mahigit 191 na tao ang namatay, ay gawa ng terorismo, hindi aksidente.

## Mga sanggunian 
## Mga kawing panlabas
* 

Kategorya:Espanya